**ZAPISNIK 5. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 30. 1. 2018, 5. šolska ura

Trajanje: 39 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček

1. b: Ana Medvešček, Filip Petrovič

1. c: Lucija Štremfelj, Andreja Tomažič

2. a: Marija De Luisa, Matej Kompara, Anej Tomažič

2. b: Lucija Daolio, Nina Luznik

2. c: Matej Turk, Tamara Humar

3. a: Maja Kobal, Tinkara Božič

3. b: Aljaž Bolko, Matevž Boštjančič

3. c: Eva Brumat, Meta Kočevar

4. a: Marina Vitković, Jure Ferletič

4. b: Ian Aleksander Gratton

4. c: Erik Mrevlje, Sergej Praček, Blaž Urankar

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 4. redne seje,
2. Poročilo o medrazrednem nogometnem turnirju,
3. Medrazredni košarkaški turnir,
4. Projekt DS: Škofijske majice,
5. Razno.

**OPIS**

**K točki 1: Potrditev dnevnega reda in pregled zapisnika 3. redne seje**

Parlament je soglasno potrdil predlagan dnevni red. Sergej Praček je obnovil zapisnik 4. redne seje in komentiral eno izmed tem seje:   
 **- 2. točka:** Predsednik DS se je v imenu maturantov zahvalil vsem, ki so prispevali svoj star papir, ki se zbira za kritje dela stroškov maturantskega plesa.   
Sklep: Predstavniki poročajte o tej točki v razredu.

**K točki 2: Poročilo o medrazrednem nogometnem turnirju**

Vodja letošnjega nogometnega turnirja Aljaž Bolko iz 3. b razreda je povzel, da je turnir potekal uspešno brez zapletov, na tekmah pa se je zbiralo tudi lepo število gledalcev. Predstavil je tudi končne rezultate, ki so sledeči:

1. mesto: 4. a   
 2. mesto: 3. b   
 3. mesto: 4. c

Po finalni tekmi je sledila podelitev prenosnih pokalov, ki jih je posebej za to priložnost izdelal oče Aljaža Bolka. Pokali bodo v uporabi tudi v naslednjih šolskih letih, zato bodo razredne skupnosti pokale na dogovorjene termine vrnile predstavnikom Dijaške skupnosti.

V sledeči diskusiji se je govorilo o oblikovanju vidnega prostora za hrambo in razstavitev dotičnih pokalov.

Sklep: Predstavniki poročajte o tej točki v razredu in spodbudite sošolce k oblikovanju predloga ureditve prostora za prenosne pokale nogometnega turnirja.

**K točki 3: Medrazredni košarkarski turnir**

Blaž Urankar (4. c) je v imenu organizatorjev turnirja predstavil načrt za izvedbo turnirja v košarki, ki je bila na prejšnjih sejah izbrana za drugi turnirski šport. Vsa navodila in podrobnosti o točkovanju ter o poteku turnirja so zbrana na listih, ki bodo razdeljeni po razredih skupaj z zapisniki seje.   
Sledil je žreb; izžrebane so naslednje skupine:   
 skupina A: 2. c, 4. c, 1. b

skupina B: 3. b, 1. a, 3. c   
 skupina C: 2. a, 3. a, 4. b   
 skupina D: 4. a, 1. c, 2. b

Turnir se bo odvil v štirih delih, razpored tekem in rezultati bodo objavljeni na oglasni deski Dijaške skupnosti. Če se ekipa tekme ne more udeležiti, mora to sporočiti najmanj 2 dni pred določenim datumom. Z drugim delom turnirja se bodo začela predvidoma objavljati obvestila o tekmah tudi po zvočniku.

Sklep: Predstavniki poročajte o tej točki v razredu.

**K točki 4: Projekt DS: Škofijske majice**

Predsednik Sergej Praček je povedal, da je zaradi komunikacijskih problemov z ''Vezavo Homec'' poiskal novega ponudnika za vezavo majic. Prof. Bojana Pižent Kompara je podala predlog, da bi se lahko za izvedbo vezave obrnili na lokalno podjetje iz Ajdovščine.   
Za izvedbo projekta je bilo po premisleku izbrano predlagano podjetje **''Muri d.o.o.''.** Na dan seje so predstavniki predsedstva DS odšli v Ajdovščino na sedež podjetja po vzorce majic, ki so bili predstavljeni na seji. Izmed vzorcev je bil z 10 glasovi izbran model majice '' Fruit Of the Loom Classic''.

*Ponudba za izdelavo majic je bila pripravljena tekom popoldneva na dan seje. Posamezno majico z vezenim logotipom (dimenzij 24* ***x*** *20 cm) bo mogoče naročiti po ceni 18€. Manjšo razliko v ceni do skupnega zneska bo krila Dijaška skupnost.*

Nadaljnje informacije o izvedbi projekta bodo objavljene naknadno.

Sklep: Predstavniki poročajte o tej točki v razredu.

**K točki 6: Razno**

**Projektorji**

Tajnik DS je posredoval pritožbo dijakov iz 4. a razreda na slabo delovanje projektorjev v različnih razredih. Pritožbi se je pridružilo še nekaj predstavnikov drugih oddelkov.   
**Šolski plesi**

Blaž Urankar je predstavil vprašanje in pobudo za pripravo drugega šolskega plesa.

**Inventar v telovadnici**

Jure Ferletič je predstavil problem, ki je bil izpostavljen s strani dijakov in profesorjev športne vzgoje. V šolski telovadnici ob sončnem vremenu ni mogoče nemoteno izvajanje pouka in ostalih športnih dejavnosti, saj na južni steni dvorane na oknih ni potrebnih zaves. Ga. Petra bo prošnjo za nakup zaves posredovala vodstvu šole.

Sklep: Predstavniki poročajte o tej točki v razredu in povprašajte sošolce po zainteresiranosti za pripravo in izvedbo drugega šolskega plesa.

|  |  |  |
| --- | --- | --- |
| Jure Ferletič, tajnik DS | Sergej Praček, predsednik DS | Petra Rep, mentorica DS |